# Έσποο

### Από τη Βικιπαίδεια, την ελεύθερη εγκυκλοπαίδεια

Το Έσποο (στα φινλανδικά Espoo και στα σουηδικά Esbo) είναι μια πόλη στη νότια ακτή της Φινλανδίας. Είναι μέρος της Μητροπολιτικής Περιοχής του Ελσίνκι μαζί με τα Ελσίνκι, Βάνταα και Κάουνιαινεν. Το Έσποο μοιράζεται τα ανατολικά του σύνορα με το Ελσίνκι και τη Βάνταα, ενώ εσωκλείει το Κάουνιαινεν. Άλλοι όμοροι δήμοι είναι οι Νούρμιγιέρβι και Βίχτι στα βόρεια και Κίρκκονουμμι στα δυτικά.

Το Έσποο περικλείει 528 χμ², εκ των οποίων τα 312 χμ² είναι γη. Ο πληθυσμός του ανέρχεται στις 229.034 κατοίκους (στις 30 Ιουνίου 2005), μικρότερος μόνο από αυτόν του Ελσίνκι.

Οι πρώτοι κάτοικοι του Έσποο έφτασαν περίπου 9000 χρόνια πριν. Η μόνιμη εγκατάσταση έλαβε χώρα κατά τη διάρκεια του 12ου και 13ου αιώνα. Ο Βασιλικός Δρόμος που περνά μέσα από το Έσποο στην πορεία του από το Τούρκου προς το Βίιπουρι χρονολογείται από τον 13ο αιώνα. Το παλαιότερο διατηρημένο κτήριο στο Έσποο, η Εκκλησία του Έσποο, χρονολογείται από τη δεκαετία του 1490. Το διοικητικό κέντρο (Espoon keskus) αναπτύχθηκε γύρω από την Εκκλησία Έσποο και τον σιδηροδρομικό σταθμό.

Το 1920, το Έσποο ήταν ένας αγροτικός δήμος με λιγότερους από 900 κατοίκους, εκ των οποίων το 70% ήταν σουηδόφωνοι. Από τον συνολικό πληθυσμό, το 75% ζούσε από την γεωργία. Στη δεκαετία του 1950, άρχισε μια περίοδος δραστήριας ανάπτυξης. Ο πληθυσμός μεγάλωσε γρήγορα, ο ρυθμός οικοδόμησης αυξήθηκε και το εμπόριο υπηρεσιών έγινε ο σημαντικότερος τομέας απασχόλησης.

Εξαιτίας της εγγύτητάς του στο Ελσίνκι, το Έσποο έγινε σύντομα δημοφιλές σ' όσους δούλευαν στην πρωτεύουσα. Ο πληθυσμός αυξήθηκε από 22.000 το 1950 σε 210.000 το 2000. Ο πληθυσμός συνεχίζει να αυξάνεται, αλλά με μικρότερο ρυθμό.

Σκοπός της πόλης ήταν πάντα να διατηρήσει τη φύση ενώ αναπτύσσεται, πράγμα που οδήγησε στη δημιουργία αρκετών τοπικών "κέντρων-περιοχής". Έτσι το Έσποο χωρίζεται στις ακόλουθες μείζονες περιοχές: Espoon keskus, Espoonlahti, Kalajärvi, Kauklahti, Leppävaara, Matinkylä-Olari, και Tapiola.

Αυτή η αποκεντρωτική φύση οδήγησε στον αστεϊσμό πως το Έσποο είναι "ο μόνος δημόσιος δρόμος με προνόμια πόλης". Ένα άλλο παρατσούκλι είναι το "Λος Άντζελες της Φινλανδίας".

Το Πανεπιστήμιο της Τεχνολογίας του Ελσίνκι έχει τη βάση του στο Ότανιεμι, στο Έσποο, μαζί με μια ακμάζουσα επιστημονική κοινότητα που περιλαμβάνει πολλούς οργανισμούς όπως το VTT - το Τεχνικό Ερευνητικό Κέντρο της Φινλανδίας. Η Νόκια, η τηλεπικοινωνιακή εταιρεία, λειτουργεί από το Κέιλαραντα στο Έσποο μαζί με άλλες χάι-τεκ εταιρίες όπως οι Κόνε, Φόρτουμ και ο κλάδος κινητής τηλεφωνίας της Elisa Oyj.

## [Επεξεργασία] Εξωτερικοί σύνδεσμοι

- Website της πόλης
- Espoo City Travel Website
- Πανεπιστήμιο της Τεχνολογίας του Ελσίνκι - βρίσκεται στο Espoo

Τα Κοινά έχουν βίντεο και φωτογραφίες σχετικά με το άρθρο
Espoo
Ανακτήθηκε από "http://el.wikipedia.org../../../%CE%AD/%CF%83/%CF%80/%CE%88%CF%83%CF%80%CE%BF%CE%BF.html"

Κατηγορία: Πόλεις της Φινλανδίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- Català
- Česky
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Bahasa Indonesia
- Ido
- Íslenska
- Italiano
- 日本語
- ქართული
- Latina
- Lietuvių
- Latviešu
- Māori
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- தமிழ்
- Volapük
- 中文